Vi var heldige at overnatte i Arianes hyggelige lejlighed. Indretningen med et værelse og en udtræksseng i stuen fungerede fint for os, da vi var to mødre med hver sin datter.
Lejligheden var fin og ren. Der var alt, hvad vi havde brug for på en forlænget weekend i Paris; incl. håndklæder og sengelinned. Metroen, supermarkedet og caféer lige omhjørnet og en super hyggelig og rolig lokal-stemning neden for vinduerne.
Ariane var hurtig til at svare på vores henvendelser, gav os ide om forudbetalt taxa via lecab.fr (fungerede super!) og lod os have rådighed over lejligheden helt til om aftenen den sidste dag, så vi kunne lade kufferterne stå og lige nå tilbage, pakke færdig og blive klar til hjemrejsen.
Modtagelsen af Arianes "house-keeper" var super; engelsktalende og intet problem, at flyet fra DK betød 1 times ventetid for ham.
Helt klart et godt sted at bo; vi kommer gerne tilbage!